**INDOKOLÁS**

**Szolnok Megyei Jogú Város vagyonáról és a vagyonnal való gazdálkodás egyes szabályairól szóló 25/2003. (VII.9.) önkormányzati rendelet módosításáról szóló rendelettervezethez**

**Általános indokolás**

A nemzeti vagyonról szóló 2011. évi CXCVI. törvény meghatározza és biztosítja a nemzeti vagyon közérdekű hasznosítását, megóvását, értékeinek védelmét, valamint a vagyonnal való felelős gazdálkodás követelményét, ehhez kapcsolódóan a közfeladatellátáshoz fűződő vagyonkezelői jog alapításának és gyakorlásának feltételeit és alanyi körét. A jelen rendelet célja, hogy a vagyonkezelésbe adott vagyoni kör rendeleti úton kibővítésre kerüljön a törvényi előírásoknak megfelelően, valamint a vagyonkezelésbe adott vagyont érintően a vagyonkezelői jog bejegyzését lekövetve a rendelet aktualizálása megtörténjen. A az új vagyontárgyak keletkezése és a vagyonkezelésbe adás érinti a vagyonrendelet mellékletét.

Jelen rendelet és az európai uniós jogból eredő kötelezettségek összhangban vannak, az Európai Unió alapját képező szerződések vagy uniós jogi aktus rendelkezései előzetes bejelentést vagy egyéb véleményezést a jogszabály megalkotása kapcsán nem írnak elő.

**Részletes indokolás**

**A 1.§-hoz**

A vagyonkezeléssel érintett korlátozottan forgalomképes vagyon körének módosítását tartalmazza.

**A 2. §-hoz**

Az új vagyontárgy keletkezése és a vagyonkezelésbe adás okán szükséges módosítani a vagyonrendelet mellékletét.

**3. §-hoz**

Hatályba léptető rendelkezéseket tartalmaz.